එක්සත් ජාතික පක්ෂය ජයග්‍රහණය කළ 2001 මැතිවරණයේ තැපැල් ඡන්දයෙන් ද එවකට පැවැති පොදු ජන එක්සත් පෙරමුණ ජයග්‍රහණය කළ බවද ඇමැතිවරයා මෙහිදී සිහිපත් කළේය.රාජ්‍ය සේවකයන්ගේ අයිතිවාසිකම් වෙනුවෙන් අද කතා කරන එක්සත් ජාතික පක්ෂය මෙරට රාජ්‍ය සේවය හකුලා දැමීමට උත්සාහ කළ බවත්, එය නවතා දමා රාජ්‍ය සේවය පුළුල් කිරීමට ක්‍රියා කළේ ජනාධිපති මහින්ද රාජපක්ෂ මහතා බවත් ඇමැතිවරයා පෙන්වා දුන්නේය.ඇමැතිවරයා මේ බව පැවැසුවේ ශ්‍රී ලංකා නිදහස් පක්ෂ මූලස්ථාන ශ්‍රවණාගාරයේ ඊයේ (12) පැවැති මාධ්‍ය හමුවේදීය.රාජ්‍ය සේවයේ අද කාන්තා නියෝජනය පිරිමි නියෝජනට වඩා වැඩිවී තිබෙන බව කී ඇමැතිවරයා, සන්ධාන රජය ‍දේශපාලන බේද නොතකා උපාධිධාරීන් ලක්ෂයකට පසුගිය කාලසීමාවේ රැකියා ලබා දුන් බවත්, ඉතිහාසයේ කිසිම රජයක් නොකළ අන්දමින් සෑම අයැවැයකින් ම රාජ්‍ය සේවකයන්ට දීමනා ලබාදීමට කටයුතු කළ බවත් කීවේය.